**Predkladacia správa**

Ministerstvo práce, sociálnych vecí a rodiny Slovenskej republiky predkladá Súhrnnú správu o stave rodovej rovnosti na Slovensku za rok 2014 (ďalej iba „správa“) na základe uznesenia vlády Slovenskej republiky č. 337 z 9. júla 2014.Predložený materiál je už v poradí siedmou správou.

Prvá časť správy opisuje vývoj v oblasti rodovej rovnosti za rok 2014. Analytická časť správy je zameraná na analýzu vývoja situácie v kľúčových oblastiach identifikovaných Pekinskou akčnou platformou. Táto bola ako záverečný dokument prijatá na štvrtej svetovej konferencii OSN o ženách v roku 1995 v Pekingu s cieľom posilnenia postavenia žien a vytvorenia podmienok, v ktorých by všetky ženy mohli naplno využívať svoje ľudské práva. Rok 2014 a následne aj 2015 sa v oblasti rodovej rovnosti niesol na medzinárodnej úrovni hodnotením dvadsaťročného pokroku, dosiahnutého od prijatia tejto akčnej platformy.

Správa bola predmetom medzirezortného pripomienkového konania a dňa 3. júna 2015 bola predložená a schválená na rokovaní Výboru pre rodovú rovnosť Rady vlády pre ľudské práva, národnostné menšiny a rodovú rovnosť, ďalej bude predložená na rokovanie vlády SR a na rokovanie Výboru NR SR pre ľudské práva a národnostné menšiny.